Χριστόφορος Παπακαλιάτης

Ο Χριστόφορος Παπακαλιάτης (Ηράκλειο, 23 Δεκεμβρίου 1975) είναι Έλληνας ηθοποιός, σκηνοθέτης και σεναριογράφος. Έκανε το τηλεοπτικό του ντεμπούτο το 1992 σε ένα επεισόδιο της σειράς Οι Απαράδεκτοι. Τη δεκαετία 1999-2010 έγραψε πέντε σειρές με δικό του σενάριο, ενώ σκηνοθέτησε κάποιες από αυτές, σημειώνοντας μεγάλη επιτυχία. Σκηνοθέτησε και πρωταγωνίστησε στις κινηματογραφικές ταινίες Αν... και Ένας άλλος κόσμος, τις δύο πιο επιτυχημένες εμπορικές ελληνικές ταινίες της δεκαετίας του 2010.

 Πρώιμα χρόνια 
Ο Παπακαλιάτης γεννήθηκε στο Ηράκλειο το 1975. Ο πατέρας του, Μανώλης Παπακαλιάτης, είναι από την Κρήτη και η μητέρα του Βίλλυς Μαλάμη είναι ελληνικής καταγωγής από τη Νότια Αφρική. Χώρισαν όταν ο Χριστόφορος ήταν τεσσάρων ετών. Μεγάλωσε στην Αθήνα με την μητέρα του και τον μικρότερο αδελφό του, Φίλιππο. Έχει ακόμα δύο αδέλφια από τον δεύτερο γάμο του πατέρα του, τον Στέφανο και τη Νάρα. Σε ηλικία 16 ετών διάβασε μια αγγελία στην οποία αναζητούνταν ηθοποιός για κάποια σειρά της εταιρίας παραγωγής Studio ATA. Περνώντας από κάστινγκ πήρε τον πρώτο του ρόλο, ενώ ακόμη πήγαινε σχολείο, στην σειρά της Δήμητρας Παπαδοπούλου Οι Απαράδεκτοι, ενώ στη συνέχεια ακολούθησαν κι άλλες συμμετοχές σε σειρές.

Είναι υποστηρικτής του Παναθηναϊκού.

 Καριέρα 
 1991-1993: Πρώτες συμμετοχές σε σειρές στην εφηβεία  
Μετά τους Απαράδεκτους, ακολούθησαν οι συμμετοχές του σε τέσσερις σειρές τη σεζόν 1992-1993. Πιο συγκεκριμένα έπαιξε στη σειρά Οι Φρουροί της Αχαΐας,https://www.ogdoo.gr/epikairotita/showbiz/xristoforos-papakaliatis-o-amfilegomenos Χριστόφορος Παπακαλιάτης: Ο αμφιλεγόμενος, άρθρο του Νίκου Μουρατίδη ενώ συμμετείχε στις σειρές Γυναίκες και Κωστής Παλαμάς. Παράλληλα, υποδύθηκε το ρόλο του Τζίμη στη σατιρική σειρά του Λάκη Λαζόπουλου Δέκα Μικροί Μήτσοι, που προβαλλόταν μέχρι το 2001.https://www.womantoc.gr/news/celebrities/oso-kali-diathesi-kai-xeis-de-ginetai-giati-den-eidame-ton-papakaliati-stin-epistrofi-ton-mitson/ «Όσο καλή διάθεση να 'χεις, δε γίνεται»: Γιατί δεν είδαμε τον Παπακαλιάτη στην επιστροφή των Μήτσων

 1993-1999: Άλλες συμμετοχές σε σειρές 
Τη σεζόν 1993-1994 έπαιξε στη δραματική σειρά Αναστασία της Μιρέλλας Παπαοικονόμου που προβλήθηκε από το Mega.https://www.megatv.com/ekpompes/43325/anastasia/ Αναστασία στην ιστοσελίδα του Mega

Το 1994 συμμετείχε σε δύο επεισόδια της αστυνομικής σειράς του Πάνου Κοκκινόπουλου Ανατομία ενός Εγκλήματος και σε ένα επεισόδιο της σειράς Εσύ Αποφασίζεις.https://www.news247.gr/psixagogia/tileorasi/ntoltse-vita-otan-o-christoforos-papakaliatis-choreye-to-gangsta-paradise-toy-coolio.9775016.html Χριστόφορος Παπακαλιάτης: Όταν χόρευε το Gangsta's Paradise του Coolio στη σειρά "Ντόλτσε Βίτα" Τη σεζόν 1996-1997 πρωταγωνίστησε σε δύο σειρές: τη δραματική σειρά Βαμμένος Ήλιος στον ANT1 και στο δεύτερο κύκλο της σειράς Ντόλτσε Βίτα, υποδυόμενος το ρόλο του Χάρη.https://www.thetoc.gr/people-style/article/kabogianni---papakaliatis-thumountai-i-filia-pou-xekinise-apo-to-ntoltse-bita-kai-eftase-sto-maestro/ Καβογιάννη - Παπακαλιάτης θυμούνται: Από το Ντόλτσε Βίτα στην αποθέωση του Maestro

Ακολούθησε η σειρά του Μανούσου Μανουσάκη Άγγιγμα ψυχής τη σεζόν 1998-1999 όπου πρωταγωνίστησε μαζί με τους Σταύρο Ζαλμά, Θεοφανία Παπαθωμά, Έλενα Ναθαναήλ, Γιάννη Βογλη, Δήμητρα Ματσούκα και άλλους.

 1999-2010: Συγγραφή σειρών και σκηνοθεσία 
Το 1999 αποφάσισε να ανεξαρτητοποιηθεί και να αρχίσει να φτιάχνει τις δικές του τηλεοπτικές δουλειές. Έτσι, σε ηλικία 24 ετών έγραψε το πρώτο του σενάριο με τίτλο Η ζωή μας μια βόλτα, που προβλήθηκε από το Mega Channel.https://www.ladylike.gr/life/o-xristoforos-papakaliatis-etoimazei-nea-seira-kai-apofevgei-na-dei-tis-palioteres-douleies-tou/ Ο Χριστόφορος Παπακαλιάτης ετοιμάζει νέα σειρά και αποφεύγει να δει τις παλιότερες δουλειές του Όπως έχει πει σε συνέντευξή του, "η αρχική συμφωνία ήταν για 14 πιλοτικά επεισόδια, που λόγω ανταπόκρισης, του ζητήθηκε από το Mega να κάνει 24. Στην πρώτη του αυτή σειρά, πρωταγωνίστησε μαζί με τους Φιλαρέτη Κομνηνού, Δημοσθένη Παπαδόπουλο, Χάρη Ασημακόπουλο και Γωγώ Μπρέμπου.https://www.ishow.gr/production.asp?guid=e9de114a-a714-42fb-9d3c-bda54fab5fd5 Η Ζωή Μας μια Βόλτα στο iShow

Η επιτυχία της πρώτης δικής του τηλεοπτικής δουλειάς, έδωσε το πράσινο φως για μια σειρά από τηλεοπτικές παραγωγές, που είχαν την υπογραφή του. Ακολούθησε η δραματική σειρά Να με προσέχεις την σεζόν 2000-2001 και πάλι στο Mega. Το θέμα της σειράς ήταν ο έρωτας δύο αδερφών για την ίδια γυναίκα, ένα θέμα αμφιλεγόμενο που απασχόλησε το κοινό. Το 2002 ακολούθησε η τηλεταινία με τίτλο Τρεις Ευχές, σε δικό του σενάριο, που προβλήθηκε από το Mega και πρωταγωνίστησε ο ίδιος μαζί με τους Χάρη Ασημακόπουλο, Αλέξανδρο Μπουρδούμη, και Μαριλίτα Λαμπροπούλου.

Τις σεζόν 2002-2004 προβλήθηκε η επιτυχημένη σειρά Κλείσε τα μάτια, σε σενάριο Παπακαλιάτη. Η σειρά παρουσίαζε τον έρωτα μίας μάνας (Πέμυ Ζούνη) και μίας κόρης (Ιωάννα Παππά) για τον ίδιο άνδρα.https://www.tovima.gr/2020/11/08/media/i-seira-kleise-ta-matia-epistrefei-sto-mega/ Η σειρά «Κλείσε τα μάτια» επιστρέφει στο MEGA Σε αυτή τη σειρά, ο Παπακαλιάτης έκανε την πρώτη του απόπειρα ως σκηνοθέτης, αναλαμβάνοντας τη σκηνοθεσία κάποιων επεισοδίων του δεύτερου κύκλου της σειράςhttps://www.tovima.gr/2020/11/09/media/kleise-ta-matia-i-megali-epityxia-tou-papakaliati-kathe-deytera-triti-kai-tetarti-sto-mega/ «Κλείσε τα μάτια»: Η μεγάλη επιτυχία του Παπακαλιάτη κάθε Δευτέρα, Τρίτη και Τετάρτη στο MEGA και τη σκηνοθεσία του τρίτου κύκλου.https://www.makthes.gr/christoforos-papakaliatis-apo-papadaki-ypo-tin-prostasia-tis-mimis-ntenisi-sto-netflix-vinteo-fot-612970 Χριστόφορος Παπακαλιάτης: Από «παπαδάκι» υπό την προστασία της Μιμής Ντενίση, στο Netflix (βίντεο, φωτ.)

Μετά από μία σεζόν αποχής από την τηλεόραση, επέστρεψε τη σεζόν 2005-2006 με τη σειρά Δυο Μέρες Μόνο.https://greek-movies.com/series.php?s=35 Δυο Μέρες Μόνο στο Greek-Movies Τη σεζόν 2009-2010 έγραψε την πέμπτη του σειρά, με τίτλο 4.
Το 2012 δήλωσε πως έχει αντιληφθεί τις "εκπτώσεις" των παραγωγών σειρών της ιδιωτικής τηλεόρασης και έτσι στράφηκε στον κινηματογράφο, που ήταν η μεγάλη του αγάπη.

 2011-παρόν: Πρώτα βήματα στον κινηματογράφο και διεθνής καριέρα 
Τoν Φεβρουάριο του 2011 έπαιξε στο θέατρο Βρετάνια τον ρόλο του Αμαντέους Μότσαρτ στην παράσταση Αμαντέους, σε σκηνοθεσία Δημήτρη Λιγνάδη.https://www.tovima.gr/2011/02/16/culture/b-amadeus-b-br-premiera-apopse-sto-theatro-bretania/ «Amadeus» Πρεμιέρα απόψε στο θέατρο Βρετάνια Παράλληλα, προετοίμαζε το επόμενο σεναριακό του βήμα, στον κινηματογράφο.

Τα Χριστούγεννα του 2012 έκανε πρεμιέρα η πρώτη του κινηματογραφική ταινία με τον τίτλο Αν.... Η ταινία ξεπέρασε τις πωλήσεις 532 χιλιάδων εισιτηρίων.https://www.newsbeast.gr/entertainment/arthro/4582797/kyriaki-oi-pio-emporikes-ellinikes-tainies-olon-ton-epochon Οι πιο εμπορικές ελληνικές ταινίες όλων των εποχών: Από τη Βουγιουκλάκη και τον Φώσκολο ως τις πρόσφατες παραγωγές που ξεπέρασαν το 1 εκατ. εισιτήρια

Τα Χριστούγεννα του 2015 προβλήθηκε η δεύτερη κινηματογραφική του δουλειά σε σενάριο, σκηνοθεσία, παραγωγή και με πρωταγωνιστή τον ίδιο, με τίτλο Ένας άλλος κόσμος (Worlds Apart). Η ταινία απέσπασε 4,5 εκατομμύρια ευρώ, θεωρήθηκε η μεγαλύτερη εισπρακτική επιτυχία στην Ελλάδα τα τελευταία 10 χρόνια και επίσης προβλήθηκε και στο εξωτερικό στο 2017. Στα πλαίσια της προώθησης της ταινίας, ο Παπακαλιάτης ταξίδεψε σε περισσότερες από 15 πόλεις της Ελλάδας (στα πλαίσια Q&A) αλλά και στο εξωτερικό (σε διάφορες πρεμιέρες της ταινίας). Στην Ελλάδα, έκοψε περισσότερα από 500 χιλιάδες εισιτήρια.https://www.musicity.gr/arheio/enas-allos-kosmos-sti-koryfi-tou-box-ofice «Ένας άλλος κόσμος» του Χριστόφορου Παπακαλιάτη στην κορυφή του ελληνικού box office

Το 2017, έδωσε την φωνή του στον χαρακτήρα Batman στην ταινία κινουμένων σχεδίων The Lego Batman Movie, σε διανομή της Tanweer.

Τη σεζόν 2022, έπειτα από 11 χρόνια αποχής από την ελληνική τηλεόραση, έγραψε και σκηνοθέτησε την κοινωνική σειρά με τίτλο Maestro, που προβλήθηκε από το MEGA https://www.ethnos.gr/tv-media/article/224246/xristoforospapakaliathserxetaihpolyanamenomenhseiramaestrofotografiesapotagyrismata Χριστόφορος Παπακαλιάτης: Έρχεται η πολυαναμενόμενη σειρά «Maestro» - Φωτογραφίες από τα γυρίσματα. Το Maestro είναι και η πρώτη ελληνική σειρά που ανέβηκε και στην πλατφόρμα ροής Netflix. Ο δεύτερος κύκλος αποτελείται από 6 επεισόδια που προβλήθηκαν τόσο από το MEGA όσο και από το Netflix και έκανε πρεμιέρα στις 16 Μαϊου 2024.

 Παραπομπές 

 Εξωτερικοί σύνδεσμοι
 Χριστόφορος Παπακαλιάτης στο IMDb
 Χριστόφορος Παπακαλιάτης στο Instagram

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής